Starter med konklusjonen: Dette var en god opplevelse.
Kommunikasjonen med Jo i forkant var god, og vi fikk raskt tillit til at dette var et hyggelig sted. Taxisjåføren hadde litt problemer med å finne leiligheten, på grunn av at bygningen er relativt ny - nummer 445 var ikke logisk tilhørende i gaten. Litt forsinket ankom vi en flott møblert liten leilighet, hvor Jo hadde forberedt forskjellige kart, brosjyrer, tips og råd. Leiligheten oppleves som et fint hotellrom, med design-møbler. Rent og pent. Ikke stort, men det du trenger. Døren ut til hagen kan stå åpen om natten - trygt, grønt og hyggelig.
Beliggenheten oppleves som sentral. 5 minutters gange til "Magere Brug", 25 minutters gange til Central Station. For oss er det enkelt å konkludere med at dette var en god opplevelse. Takk for en flott helg i "Plantation Suite"